**KITÖLTÉSI ÚTMUTATÓ**

**AUTOMATIKUS RÉSZLETFIZETÉSI KÉRELEM NYOMTATVÁNYHOZ**

**(ASP-ADO-ERK)**

Az önkormányzati ASP rendszert igénybe vevő települések az E-önkormányzat portálon keresztül biztosítják ügyfeleik számára az elektronikus ügyintézéshez szükséges szolgáltatásokat.

Az automatikus részletfizetési kérelem elektronikus megtételére Csobánka Község Önkormányzati Adóhatóságánál a „ASP-ADÓ-ERK” számú kérelmi nyomtatvány szolgál.

Magánszemélyek használhatják a hivatal honlapjáról (https://csobanka.hu/ugyintezes/adougyek/) letölthető *Méltányossági kérelem magánszemélyek részére* c. részletfizetési kérelemi nyomtatványt is.

Az adózás rendjéről szóló 2017. évi CL. törvény (továbbiakban: Art.) 199. § (1) bekezdés alapján a **természetes személy adózó** - **ideértve a vállalkozási tevékenységet folytató** és az általános forgalmi adó fizetésére kötelezett természetes személyt is - **kérelmére az adóhatóság az általa nyilvántartott, legfeljebb egymillió forint összegű adótartozásra** - kivéve a beszedett adóra**- évente egy alkalommal legfeljebb tizenkettő havi pótlékmentes részletfizetést engedélyez** a 198. § (1) és (2) bekezdésében foglalt feltételek vizsgálata nélkül.

Ugyanezen jogszabályhely (3) bekezdése alapján, ha az adózó az esedékes részlet befizetését nem teljesíti, az (1) és (2) bekezdés szerinti kedvezményre való jogosultságát elveszti, és a tartozás egy összegben esedékessé válik. Ebben az esetben az adóhatóság a tartozás fennmaradó részére az eredeti esedékesség napjától késedelmi pótlékot számít fel.

**Nem engedélyezhető fizetési kedvezmény a már beszedett (idegenforgalmi adó), befizetett helyi adóra és az adók módjára kimutatott köztartozásokra.**

Az illetékekről szóló 1990. évi XCIII. törvény alapján a kérelem benyújtásakor a kérelmezőnek nem áll fenn illetékfizetési kötelezettsége.

**2018. január 1-jétől az önkormányzati adóhatóság előtt intézhető adóügyek** *(ideértve helyi adókkal kapcsolatos ügyeket)* **valamennyi adózó számára teljes egészében, a teljes eljárási folyamatban elektronikus úton intézhetővé váltak.**

**A nyomtatvány kitöltését a fejezetek (előlap, főlap) kiválasztásával kell elkezdeni.**

**Előlap**

**A beküldő adatai** *(a személyazonosító igazolványban, lakcímkártyán lévő adatok alapján neve, születési neve, anyja neve, születési helye, ideje, címe, tartózkodási helye, levelezési címe, adóazonosító jele, email címe, telefonszáma, meghatalmazotti minőség, elektronikus kapcsolattartást engedélyezése, előzmény információ)*

**Főlap**

**I. Adózó adatai:**

Az adózóra vonatkozó összes adatot kell szerepeltetni (*a személyazonosító igazolványban, lakcímkártyán lévő adatok alapján neve, születési neve, anyja neve, születési helye, ideje, címe, adóazonosító jele, telefonszáma).*

**II. A kérelemmel érintett összeg(ek) adónemenkénti részletezése:**

Részletezni kell adónemenként a fennálló tartozásokat és azok összegét, a részletfizetés kérelmezett időtartamát (hónap) és a vállalt kezdő részletfizetés időpontját.

**III. Kérelem**

„X”-el kérjük megjelölni, amennyiben pótlékmentes részletfizetést szeretne kérni.

**IV. Aláírás**

Az adatlapokon a magánszemély aláírásával büntetőjogi felelőssége tudatában nyilatkozik arról, hogy az adóhatóság részére szolgáltatott adatok megfelelnek a valóságnak. Amennyiben nem elektronikusan nyújtja be a kérelmét, úgy ügyeljen rá, hogy a kérelem aláírás nélkül érvénytelen. Az adózó helyett könyvelője nem írhatja alá a kérelmet csak akkor, ha erre képviselet keretében eljárhat. Ügyfélkapuval rendelkező adózóink számára a kérelem benyújtása elektronikus úton is teljesíthető.

Felhívjuk ügyfeleink figyelmét arra, hogy **a kitöltött űrlapokat beküldést megelőzően szíveskedjenek letölteni, lementeni** ugyanis erre - *a Kincstártól kapott tájékoztatás alapján* - később nem lesz mód és a beküldést követően már nem tudják elérni az egyébként már beküldött űrlapot.